**RÁMCOVÁ KÚPNA ZMLUVA č.**

uzavretá v zmysle § 409 a nasl. Obchodného zákonníka

**Článok I**

**Zmluvné strany**

**Kupujúci:**

Názov: Stredná odborná škola technická

Sídlo: Partizánska 1, 071 92 Michalovce

Zastúpená: Ing. Jaroslav Kapitan, riaditeľ školy

IČO: 42096651

DIČ: 2022434337

Číslo účtu v tvare IBAN: SK 2881800000007000303046

(v ďalšom kupujúci)

**a**

**Predávajúci:**

Názov:

Sídlo:

IČO:

DIČ:

Číslo účtu v tvare IBAN:

(v ďalšom predávajúci)

**Čl. II**

**Predmet zmluvy**

1. Predmetom tejto zmluvy sú opakované dodávky potravinárskeho tovaru**: slepačie** **vajcia** uvedené v prílohe č. 1, v ktorej sú dodávané potraviny špecifikované názvom, jednotkovou cenou a orientačným množstvom.
2. Predávajúci sa zaväzuje dodať kupujúcemu potraviny na základe nahlásenej priebežnej dennej/týždennej/mesačnej potreby v rozsahu: množstvo, názov, počet jednotlivých položiek, balenie a odberné miesto.
3. Kupujúci sa zaväzuje tento tovar od predávajúceho prevziať spolu s potvrdeným dodacím listom.
4. Predávajúci prehlasuje, že predmet zmluvy je v jeho výlučnom vlastníctve.

**ČI. III**

**Kúpna cena**

1. Maximálny finančný limit objednávok podľa tejto rámcovej zmluvy

* Cena bez DPH:

DPH:

Cena celkom s DPH:

Jednotkové ceny tovaru sú určené v prílohe č. 1. V prípade zmeny jednotkových cien zmluvné strany uzatvoria dodatok, ktorým nahradia prílohu č. 1 novou prílohou s uvedením upravených jednotkových cien.

1. Kupujúci sa nezaväzuje vyčerpať maximálny finančný limit objednávok, ani vyčerpať predpokladané množstvo dodávaného tovaru a vyhradzuje si právo objednávať tovar podľa svojich potrieb.

**Čl. IV**

**Doba platnosti zmluvy**

Kúpna zmluva je uzatvorená na dobu určitú **od 01.01.2021 do 31.12.2021**

**Čl. V**

**Miesto dodania**

Dodanie tovaru bude realizované na adrese: Stredná odborná škola technická, Partizánska 1, 071 92 Michalovce.

**ČI. VI**

**Obchodné podmienky**

1. Predávajúci sa zaväzuje dodať predmet zákazky v súlade s požadovanou špecifikáciou v požadovanej kvalite.
2. Súčasťou dodávky je vždy faktúra a dodací list
3. Predmet kúpy bude zabalený obvyklým spôsobom tak, aby nedošlo k jeho poškodeniu počas prepravy. Použité obaly sú určené na jednorazové použitie (pozn. pokiaľ si dodávateľ nedá podmienku, že obaly treba vrátiť).
4. Kupujúci pri realizácii dodávok tovaru predávajúcim bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti. Tovar bude preberať na základe senzorickej analýzy, t. j. na základe zmyslového posúdenia – čerstvosť, farba. V prípade ak predávajúci poruší zásadu čerstvosti a kvality dodaného tovaru, kupujúci tento nepreberie a bude to považovať za hrubé porušenie zmluvy.
5. Kupujúci sa zaväzuje zaplatiť predávajúcemu dohodnutú kúpnu cenu za dodaný tovar úhradou faktúry do 14 dní od dodania tovaru. Peňažný záväzok sa považuje za splnený pripísaním celej zaplatenej sumy na účet predávajúceho.
6. Zmluvné strany sa dohodli, že počas trvania zmluvy určujú cenu tovaru s ohľadom na vývoj cien porovnateľných tovarov na relevantnom trhu.
7. Ak Predávajúci nie je schopný dodať alebo nedodá plnenie za cenu určenú, alebo odmietne uzavrieť dodatok, kupujúci má právo zmluvu vypovedať v 1 mesačnej výpovednej lehote, ktorá začne plynúť 1.dňa nasledujúceho mesiaca po doručení výpovede.
8. V prílohe uvedené množstvá sú iba orientačné a nezaväzujú odberateľa odobrať všetko uvedené množstvo.
9. Zmenu ceny je možné vykonať iba formou dodatku.

**ČI. VII**

**Sankcie**

1. V prípade omeškania kupujúceho s úhradou dlžnej sumy má predávajúci právo účtovať úrok z omeškania vo výške 0,05 % z nezaplatenej sumy, za každý deň omeškania.
2. V prípade omeškania predávajúceho s dodaním v dohodnutej lehote má kupujúci právo účtovať úrok z omeškania vo výške 1 % zo sumy vzťahujúcej sa k predmetu dodania za každý deň omeškania.

**ČI. VIII**

**Zodpovednosť za vady tovaru**

1. Predávajúci zodpovedá za chyby, ktoré má tovar v čase jeho dodania. Prípadné viditeľné chyby zistené pri preberaní sa reklamujú ihneď u predávajúceho. Skryté vady a vady akosti musia byť reklamované písomne, právo reklamácie platí počas celej doby spotreby.
2. Predávajúci prehlasuje, že záručná doba a všetky náležitosti budú uvedené na tovare v súlade s potravinovým kódexom Slovenskej republiky.
3. Zmluvné strany sa budú riadiť príslušnými ustanoveniami Obchodného zákonníka v platnom znení, ktoré upravujú nároky zo zodpovednosti za vady.

**Čl. IX**

**Záverečné ustanovenia**

1. Neoddeliteľnými prílohami tejto zmluvy sú:

* príloha č. 1 – Zoznam tovarov, ktorým sú potraviny s uvedením jednotkových cien a orientačného množstva

1. Vzťahy touto zmluvou neupravené sa riadia príslušnými ustanoveniami zákona č. 514/2003 Z.z. (Obchodného zákonníka) a všeobecne záväznými právnymi platnými predpismi Slovenskej republiky.
2. Pre doručovanie písomností medzi zmluvnými stranami súvisiacich s predmetom tejto zmluvy platí, že písomnosť je možné doručiť:

* Elektronickou formou (mailom). Písomnosť je považovaná za doručenú po potvrdení doručenia spätným mailom.
* Listinnou formou. Písomnosť v tejto forme sa považuje za doručenú dňom jej faktického doručenia druhej zmluvnej strane. Písomnosť sa tiež považuje za doručenú dňom márneho uplynutia úložnej lehoty na prevzatie zásielky na pošte, a to aj v prípade, že sa adresát o uložení nedozvedel. Zásielka sa považuje za doručenú aj v prípade úmyselného konania adresáta majúceho za následok neúspešné doručenie písomnosti.

1. Táto Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená na web stránke objednávateľa v súlade so zákonom.
2. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia na web stránke objednávateľa.
3. Zmluvné strany sa zaväzujú, že všetky prípadné spory, vyplývajúce z plnenia tejto zmluvy budú riešiť prednostne rokovaniami o možnej dohode, inak v súlade s ustanoveniami Obchodného zákonníka a ostatných všeobecne záväzných platných predpisov Slovenskej republiky.
4. Obe zmluvné strany môžu dohodu písomne vypovedať aj bez uvedenia dôvodu. Výpovedná doba je jeden mesiac (1) a začína plynúť prvým ňom nasledujúceho mesiaca po doručení výpovede druhej zmluvnej strane.
5. Zmluvné strany si text zmluvy prečítali, jeho obsahu porozumeli a na znak súhlasu a s jej obsahom pripájajú svoje podpisy.
6. Zmluvu je možné zmeniť po vzájomnej dohode zmluvných strán formou dodatkov v písomnej forme.
7. Táto zmluva je vyhotovená v dvoch originálnych vyhotoveniach. Každá zmluvná strana dostane jedno vyhotovenie.

Príloha: Zoznam, jednotkové ceny a orientačné množstvá objednaného tovaru

V ................................., dňa

Podpis zmluvných strán

Predávajúci : Kupujúci:

............................................. ...................................................